OpenLLM-France/wikimedia huggingface dataset:
# Harald Fritzsch

Harald Fritzsch (Zwickau, 10 de febrer de 1943 - Múnic, 16 d'agost de 2022) fou un físic teòric alemany conegut per les seves contribucions a la teoria de quarks, el desenvolupament de la cromodinàmica quàntica i de la teoria de la gran unificació del model estàndard de física de partícules.

## Educació i carrera

Fritzsch va estudiar Física en Leipzig de 1963 a 1968. Després de fugir a l'Alemanya Occidental, va continuar els seus estudis a Múnic on va treballar juntament amb Werner Heisenberg i va acabar el seu doctorat sota supervisió de Heinrich Mitter. Després de passar un any al CERN amb Murray Gell-Mann es van traslladar a l'Institut Tecnològic de Califòrnia on el 1971 van introduir, amb William A. Bardeen, el concepte de càrrega de color per a explicar la taxa de desintegració dels pions. Un any més tard, Gell-Mann i Fritzsch va proposar una teoria de gauge per a la interacció forta, anomenada cromodinàmica quàntica. El 1975 Fritzsch va publicar un article juntament amb Peter Minkowski proposant per primer cop el grup de simetria SO(10) com a simetria de la Teoria de la gran unificació. Després de treballar un any a la Universitat de Wuppertal i a la Universitat de Berna, esdevingué professor a la Universitat Ludwig Maximilian de Múnic el 1980, d'on es va retirar el 2008.

## Treballs

* Quarks: La matèria de la matèria (1989, ISBN 978-0465067848)
* La Creació de matèria: L'Univers de cap a peus (1984, ISBN 978-0465014460)
* Una Equació Que va Canviar el Món: Newton, Einstein, i la Teoria de Relativitat (1997, ISBN 0226265587)
* La Curvatura d'Espai-temps: Newton, Einstein, i Gravitació (2005, ISBN 978-0231118217)
* Partícules elementals: Construint Blocs de Matèria (2005, ISBN 978-9812564085)
* Escapada De Leipzig (2008, ISBN 978-9812793065)
* Les Constants Fonamentals: Un Misteri de Físiques (2009, ISBN 978-9812834324 (paperback))
* T'equivoques, Einstein!: Newton, Einstein, Heisenberg i Feynman Parlen de Mecànica Quàntica (2011, ISBN 978-9814324991)
* Microcosmos: El Món de Partícules Elementals: Fictional Discussions entre Einstein, Newton, i Gell-Mann (2013, ISBN 978-9814449984)
* 50 Anys de Quarks (amb Murray Gell-Mann, 2015, ISBN 978-9814618106)

## Referències

* ↑ Fritzsch, Harald; Minkowski Annals Phys. 93 (1975) 193-266.
# Meandre del Segre a Gualter

El Meandre del Segre a Gualter és un meandre del riu Segre localitzat escassos metres aigües avall de la resclosa del nou embassament de Rialb. Se situa entre la resclosa del pantà de Rialb i el pont de la carretera C-14 12b, proper a l'església de Santa Maria de Gualter. En aquesta zona neix un canal que transcorre pel marge esquerre del Segre i dona lloc a la Séquia de Ponts.
Aquesta zona humida, de 10,80 Ha, presenta un conjunt d'illes fluvials colonitzades per un bosc de ribera ben constituït, amb abundants salzes blancs (Salix alba), saulics (Salix purpurea), pollancres (Populus nigra), verns (Alnus glutinosa), oms (Ulmus minor) i freixes (Fraxinus angustifolia). Resseguint els marges de les ribes fluvials, hi ha un cinyell de canyissar amb bogues i una petita franja de bosc de ribera, molt estreta degut a l'orografia del terreny i a les ocupacions que s'ha fet de les terrasses fluvials més properes al riu.
Segons la cartografia dels hàbitats de Catalunya, hi apareixen els hàbitats d'interès comunitari:
* 3260 Rius de terra baixa i de la muntanya mitjana amb vegetació submersa o parcialment flotant (Ranunculion fluitantis i Callitricho-Batrachion)
* 3270 Rius amb vores llotoses colonitzades per herbassars nitròfils del Chenopodion rubri (p.p.) i del Bidention (p.p.)
* 3280 Rius mediterranis permanents, amb gespes nitròfiles del Paspalo-Agrostidion orlades d'àlbers i salzes
* 6430 Herbassars higròfils, tant de marges i vorades com de l'alta muntanya
* 92A0 Alberedes, salzedes i altres boscos de ribera
Pel que fa a la fauna, les illes fluvials són un punt de nidificació del corriol petit (Charadrius dubius) i un punt d'acollida de limícoles a l'hivern i en migració.
La regulació hidrològica realitzada a través de la resclosa del pantà de Rialb ha modificat totalment la dinàmica fluvial d'aquest espai. D'altra banda, la construcció del pantà ha afavorit la realització de moviments de terres, esplanacions i activitats extractives en aquesta zona, que han malmès sectors importants de les terrasses fluvials. Hi ha una bassa de decantació de llots i una planta de tractament d'àrids molt propera a l'espai, que pot originar l'enterboliment de les aigües i la degradació dels hàbitats propers (pols, soroll, etc.). Al bosc de ribera hi ha una presència força elevada d'espècies exòtiques (Robinia pseudoacacia).
Aquesta zona humida està situada dins l'espai de la Xarxa Natura 2000 ES5130014 "Aiguabarreig Segre- Noguera.

## Referències

* 1 2 3 4 5 6 «Meandre del Segre a Gualter». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). Arxivat de l'original el 3 de març 2016. [Consulta: 26 gener 2015].
# Casa Joan Puigventós i Vivet II

La Casa Joan Puigventós i Vivet és un xalet modernista de Collserola, al municipi de Sant Cugat del Vallès (Vallès Occidental), que forma part de l'Inventari del Patrimoni Arquitectònic de Catalunya.

## Descripció

És un xalet de planta encreuada. Destaca sobretot perquè les façanes són arrebossades en vermell i pel pinacle allargat amb remat en forma de cúpula de ceba, que recorda el barroc alemany de Praga. També són notables els esgrafiats de façana i la decoració de terracota a les finestres. Els pilars del cancell d'entrada a la finca estan rematats per unes escultures de dracs alats.

## Història

Va ser projectat per l'arquitecte Josep Masdéu i Puigdemasa per Joan Puigventós i Vivet, i construït entre 1903 i 1904.

## Vegeu també

* Casa Joan Puigventós i Vivet

## Referències

* 1 2 «Casa de Joan Puigventós». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* ↑ «Casa Joan Puigventós Vivet 2». Arquitectura Modernista. Valentí Pons Toujouse.

## Enllaços externs

* «Casa Joan Puigventós Vivet 2». Arquitectura Modernista. Valentí Pons Toujouse.
# Trimbach (Solothurn)

Trimbach és un municipi del cantó de Solothurn (Suïssa), situat al districte de Gösgen.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Sirinaga II

Sirinaga II fou rei d'Anuradhapura (Sri Lanka) del 245 al 247. Era fill de Voharika Tissa i va succeir al seu oncle Abhaya Naga.
Va reparar la paret rodona de l'arbre sagrat i va construir una gran sala no llunyana del recinte de l'arbre sagrat; aquesta sala es va dir Hansewatta.
A la seva mort el va succeir el seu fill Vijaya II (Wijaya II, Vidjaya II).

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Kohistan

«Kuhistan o Kuhistan» té aquests significats:
* Serralada del Kohistan
* Afganistan:
** Kohistan (Afganistan), ciutat i capital del districte de Kohistan Hesa Awal
** Districte de Kohistan (província de Kapisa), districte de l'Afganistan que va existir fins al 2005 quan es va dividir en Kohistan Hesa Awal i Hesa Duwum Kohistan
** Kohistan Hesa Awal, districte afganès
** Hesa Duwum Kohistan
** Districte de Kohistan (Badakhshan)
** Districte de Kohistan (província de Faryab)
* Tadjikistan:
** Kohistan (Tadjikistan)
** Kohistan-i Badakshan, nom tadjik del Gorno-Badakshan
* Iran:
** Kuhistan, regió històrica al sud del Khorasan
** Kuhistan (Kirman), antiga població al Kirman entre Sirdjan i Bam
** Kuhistan Abi Ghanim, antiga població al Kirman al districte de Djiruft
* Pakistan
** Districte de Kohistan (Pakistan)
** Kohistan (Sind), comarca muntanyosa a l'est del districte de Karachi
* Llengua: Kohistani
# Hans Peter Richter

Hans Peter Richter (Colònia, 28 d'abril de 1925 - Magúncia, 19 de novembre de 1993) va ser un especialista en psicologia social, tema sobre el qual va escriure diferents llibres d'assaig. També va col·laborar en guions per a la ràdio i la televisió i va escriure contes i novel·les infantils i juvenils que van tenir un gran ressò internacional. Una de les seves novel·les més conegudes i llegides és El meu amic Friedrich. Aquesta novel·la narra l'amistat de dos nens, un jueu i un cristià a l'Alemanya nazi.

## Enllaços externs

* http://www.readingmatters.co.uk/book.php?id=82
* «Bibliografia relacionada amb Hans Peter Richter» (en alemany). Al catàleg de la Biblioteca Nacional d'Alemanya.
# Una passejada al sol

Una passejada al sol (títol original en anglès: A Walk in the Sun) és una pel·lícula estatunidenca dirigida per Lewis Milestone, estrenada el 1945. Ha estat doblada al català.

## Argument

El 1943, en l'Operació Avalanxa de Salern, una secció de soldats americans desembarca, després progressa cap a una granja que li ha estat fixada com a objectiu.

## Al voltant de la pel·lícula

* Estrenada poc després dels esdeveniments, la pel·lícula és molt econòmica en efectes especials i en materials; s'agafa tot el temps exposant les relacions entre els combatents.
* L'enemic alemany és poc visible: es tracta d'un avió, d'una autometralladora que va i ve i del braç d'un soldat alemany, mai d'una cara, encara menys d'un personatge.
* Una cançó sembla haver estat escrita per a la pel·lícula, descrivint aquest episodi com un "passeig de salut" (A Walk in the Sun).

## Repartiment

* Dana Andrews: Sergent Bill Tyne
* Richard Conte: Soldat ras Rivera
* George Tyne: Soldat ras Jake Friedman
* John Ireland: Soldat ras Windy Craven
* Lloyd Bridges: Sergent Ward
* Sterling Holloway: McWilliams
* Norman Lloyd: Soldat ras Archimbeau
* Herbert Rudley: Sergent Eddie Porter
* Richard Benedict: Soldat ras Tranella

## Premis i nominacions
### Nominacions

* 1952: BAFTA a la millor pel·lícula

## Referències

* ↑ esadir.cat. Una passejada al sol. esadir.cat.
* ↑ «A Walk in the Sun». The New York Times.
# Glenns Ferry

Glenns Ferry és una població dels Estats Units a l'estat d'Idaho. Segons el cens del 2000 tenia 1.611 habitants.

## Demografia

Segons el cens del 2000, Glenns Ferry tenia 1.611 habitants, 610 habitatges, i 428 famílies. La densitat de població era de 355,4 habitants/km².
Dels 610 habitatges en un 34,3% hi vivien nens de menys de 18 anys, en un 56,2% hi vivien parelles casades, en un 10% dones solteres, i en un 29,7% no eren unitats familiars. En el 26,7% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,21.
Per edats la població es repartia de la següent manera: un 32,4% tenia menys de 18 anys, un 6,3% entre 18 i 24, un 23% entre 25 i 44, un 21,8% de 45 a 60 i un 16,4% 65 anys o més.
L'edat mediana era de 36 anys. Per cada 100 dones de 18 o més anys hi havia 93,4 homes.
La renda mediana per habitatge era de 26.379 $ i la renda mediana per família de 32.019 $. Els homes tenien una renda mediana de 27.321 $ mentre que les dones 17.692 $. La renda per capita de la població era de 12.869 $. Aproximadament el 20,5% de les famílies i el 24,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glenns Ferry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Glenns Ferry». American Fact Finder. Oficina del Cens dels Estats Units, 12-01-2010.
# Glennis Grace

Glenda Hulita Elisabeth Batta (Amsterdam, 19 de juny de 1978), més coneguda com a Glennis Grace, és una cantant neerlandesa. Va guanyar el 6 d'octubre de 1994 el programa de televisió Soundmixshow amb la seva imitació de Whitney Houston. El 2005 va participar pels Països Baixos al Festival de la Cançó d'Eurovisió amb la cançó My Impossible Dream. No va arribar a la final.
El 2018 va participar en la tretzena temporada d'America's Got Talent. Va arribar a la final.

## Referències

* ↑ «Glennis Grace niet in finale songfestival» (en neerlandès). Nu.nl, 19-05-2005. [Consulta: 17 abril 2016].
# Silleda

Silleda és un municipi de la Província de Pontevedra a Galícia. Pertany a la Comarca do Deza. Limita al nord amb Vila de Cruces, a l'est i sud amb Lalín i a l'oest amb A Estrada i Forcarei. El municipi inclou les parròquies de:
* Abades (Santa María)
* Ansemil (San Pedro)
* Breixa (Santiago)
* Carboeiro (Santa María)
* O Castro (San Mamede)
* Cervaña (San Salvador)
* Chapa (San Cibrao)
* Cira (Santa Baia)
* Cortegada (Santa María)
* Dornelas (San Martiño)
* Escuadro (San Salvador)
* Fiestras (San Martiño)
* Graba (Santa María)
* Lamela (San Miguel)
* Laro (San Salvador)
* Manduas (San Tirso)
* Margaride (San Fiz)
* Martixe (San Cristovo)
* Moalde (San Mamede)
* Negreiros (San Martiño)
* Oleiros (San Miguel)
* Parada (San Tomé)
* Pazos (San Martiño)
* Piñeiro (San Xiao)
* Ponte (San Miguel)
* Refoxos (San Paio)
* Rellas (San Martiño)
* Saídres (San Xoán)
* Siador (San Miguel)
* Silleda (Santa Baia)
* Taboada (Santiago)
* Vilar (San Martiño)
* Xestoso (Santa María)
Evolució demogràfica :
| 1900 | 1930 | 1950 | 1981 | 2004 |
| 11483 | 12532 | 13490 | 9980 | 9089 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Història

La major part d'aquestes parròquies apareixen formant part de la Jurisdicció de Trasdeza, en el segle xvii, que pertanyia a la província de Santiago. D'aquesta Jurisdicció eren vint-i-cinc de les actuals parròquies; les altres pertanyien a les Jurisdiccions de Cira, Carboeiro i Camanzo; la de Desocupada, abans parròquia, a la jurisdicció de Deza i la de Refoxos al Couto de Acibeiro. La denominació de Trasdeza, apareix ja esmentada en l'Alta Edat Mitjana i la parròquia de Santa María de Cortegada an Trasdeza, figura en documents. En el Segle xvii s'esmenta l'arxiprestat de Trasdeza com depenent del arxidiacat de Deza, de la diòcesi de Lugo. Trasdeza apareix, per tant com denominació eclesiàstica que en 1645 designa aquest arxiprestatge.

## Personalitats

* Antón Alonso Ríos, líder agrarista i diputat.
# Kohgiluyeh i Boyer-Ahmad

La Província de Kohgiluyeh i Boyer-Ahmad (persa: استان کهگیلویه و بویراحمد, Ostān-e Kohgīrūye-o Būyer-Ahmad) és una de les 31 províncies de l'Iran. Es troba al sud-oest del país a la Regió iraniana, amb capital a la ciutat de Yasuj. Ocupa una superfície de 15.563 km² i el 2006 tenia 634.000 habitants. S'hi parla l'idioma Luri.

## Geografia

La província és de terreny muntanyós que forma part dels Zagros. El cim més alt és el Dena amb 4.409 metres.

## Referències

* ↑ «همشهری آنلاین-استان‌های کشور به ۵ منطقه تقسیم شدند (Provinces were divided into 5 regions)» (en persa). Hamshahri Online, 22 juny 2014 (1 Tir 1393, Jalaali).

## Enllaços externs

* Official website of Kohgiluyeh and Buyer Ahmad Governorship Arxivat 2008-09-13 a Wayback Machine.
* A Boyer-Ahmad-i folk-song sung by Shusha Guppy in the 1970s: Girl from Boyer-Ahmad-i Tribe.
# Hemibarbus medius

Hemibarbus medius és una espècie de peix cipriniforme de la família dels ciprínids.

## Morfologia

Els mascles poden assolir els 19,9 cm de longitud total.

## Distribució geogràfica

Es troba a la Xina.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib (anglès)
* 1 2 FishBase (anglès)
* ↑ Yue, P.Q., 1995. A revision of the cyprinid fishes of the genus Hemibarbus in China (Cypriniformes: Cyprinidae). Acta Zootaxon. Sin. 20(1):116-123.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Yue, P., 1998. Gobioninae. p. 232-389. A Chen, Y.-Y. i et al. (Eds). Fauna Sinica. Osteichthyes. Cypriniformes II. Science Press. Beijing. 1-531.
# Mehetia

Mehetia (o també Meetia; Meheti’a en tahitià normalitzat) és una illa del grup del Vent de les illes de la Societat, a la Polinèsia Francesa. Està situada a 110 km a l'est de Tahití.

## Geografia

L'illa és un volcà molt jove que es troba en una zona encara molt activa amb moviments sísmics. L'altitud màxima es troba al cràter del mont Fareura a 435 m. La superfície total és de 2,3 km². Des del principi del segle xx és deshabitada i avui és de propietat privada.

## Història

Històricament l'illa era habitada i controlada pels caps de Taiarapu, la península al sud-est de Tahití. S'utilitzava com a punt intermedi de comerç entre Tahití i les illes Tuamotu, que proporcionaven perles i nacre. Al trobar-se immediatament a l'est de Tahití, va ser un punt de pas dels navegants europeus des d'Amèrica fins a Tahití. El primer europeu a visitar-la va ser l'anglès Samuel Wallis, el 1767. L'anomenà Osnaburg Island en honor del segon fill del rei Jordi III, Frederick Augustus bisbe d'Osnabruck a Hanover, Alemanya. L'any següent va arribar el francès Louis Antoine de Bougainville que anomenà a l'illa Le Boudoir. No és clar el propòsit d'aquest nom, ja que en aquella època era la cambra íntima de la mestressa de casa. Al pic volcànic el va anomenar Boudeuse, nom del seu vaixell, i poc després José Andía l'anomena cresta de San Cristóbal.
En aquesta època, el segle xviii, l'illa comptava uns 1.500 habitants, que van ser deportats pels pirates d'Anaa, el 1806. Al segle xix es va utilitzar com a colònia penitenciària i després va quedar deshabitada. L'any 1986 va patir un fort terratrèmol.

## Referències

* ↑ «Mehetia». Global Volcanism Program. Arxivat de l'original el 2006-09-01. [Consulta: 6 abril 2010].
# Castell d'Alfarràs

El Castell d'Alfarràs és un edifici desaparegut d'Alfarràs (Segrià) declarat Bé Cultural d'Interès Nacional.

## Descripció

No es coneixen restes ni la possible ubicació del Castell d'Alfarràs. Com a possible ubicació d'aquest castell s'ha proposat un petit turó situat a la banda nord-oest del nucli urbà, on al segle XXI hi ha uns dipòsits d'aigua, però de moment no s'ha trobat res que pugui confirmar aquesta hipòtesi.

## Referències

* ↑ «Castell d'Alfarràs». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 juliol 2021].
# United City FC

L'United City Football Club és un club de futbol filipí de la ciutat de New Clark City, al municipi de Capas.
Entre 2012 i 2020 fou anomenat Ceres–La Salle i Ceres–Negros, quan estava associat amb l'empresa d'autobusos Ceres Liner. L'equip jugava al Panaad Stadium a Bacolod, Negros Occidental.
Es seu primer nom va ser Ceres-La Salle Football Club. Va jugar a la United Football League (UFL), on fou campió el 2015. L'any esdevingué el primer campió de la nova Philippines Football League, amb el nom Ceres-Negros FC.
La pandèmia de la COVID-19 afectà els propietaris de club, els quals es van veure obligats a vendre'l a l'empresa MMC Sportz Asia. Es creà l'empresa "United City Football Company Inc.", i el club canvià el nom a United City FC. El febrer de 2023, United City va ser forçat a abandonar la lliga per problemes econòmics.

## Palmarès
### Lligues

* Philippines Football League
       2017, 2018, 2019, 2020
* United Football League Division 1
       2015
* United Football League Division 2
       2014

### Copes

* Campionat de les Filipines de futbol
       2012-13, 2013-14
* UFL FA League Cup
       2014
* Copa Paulino Alcantara
       2019, 2022

## Referències

* ↑ «Ceres FC gets nominations in Sports Tourism Awards». Sun Star Bacolod, 16-11-2016 [Consulta: 16 novembre 2016]. Arxivat 16 de novembre 2016 a Wayback Machine.
* ↑ Henry G. Doble. «Ceres-La Salle prepares for AFC President’s Cup». Sun Star Bacolod, 24-04-2014. Arxivat de l'original el 27 d’abril 2014. [Consulta: 21 gener 2015].
* ↑ Jerome Galunan Jr. «Ceres-La Salle FC to join UFL». Watchmen Daily Journal. Watchmen Daily Journal, 22-08-2012. Arxivat de l'original el 28 d'agost 2012. [Consulta: 23 gener 2013].
* ↑ «Philippines - List of Champions». rsssf.com. [Consulta: 16 desembre 2017].
* ↑ «Ceres FC claims UFL League title with Socceroo domination». Rappler, 25-07-2015 [Consulta: 25 juliol 2015].
* ↑ «UFL: Ceres downs Global to win FA League Cup». InterAksyon, 06-11-2014 [Consulta: 28 febrer 2017].
* ↑ «Copa Alcantara Cup: 2019». , 16-11-2019 [Consulta: 14 desembre 2019].

## Enllaços externs

* United City FC - Lloc web oficial
# Gloria Martín Vivas

Gloria Martín Vivas (Barcelona, 12 de juny de 1952) és una advocada i política catalana, regidora de l'Ajuntament de Barcelona i diputada al Congrés dels Diputats en la VI legislatura.

## Biografia

Llicenciada en Dret i graduada social, alhora és militant del Partit Popular, partit amb el qual ha estat regidora de l'Ajuntament de Barcelona pel districte de les Corts el 1995-1999, i diputada per la província de Barcelona a les eleccions generals espanyoles de 2000. De 2000 a 2004 fou secretària segona de la Comissió no Permanent de valoració dels resultats obtinguts per Pacte de Toledo del Congrés dels Diputats.
A les eleccions municipals espanyoles de 2007 fou escollida novament regidora de l'ajuntament de Barcelona i presidenta del consell del districte de Les Corts. Fou reescollida a les eleccions municipals espanyoles de 2011 i també ha estat portaveu del Grup Popular en la Comissió d'Acció Social i Ciutadania i membre del Consell Metropolità de Medi ambient i del Consell Rector de l'Institut Municipal de Persones amb Discapacitat (IMD).

## Referències

* ↑ Fitxa del Congrés dels Diputats
* ↑ Ilma. Sra. Gloria Martín Vivas a governobert.bcn
* ↑ «Web del PP de Les Corts». Arxivat de l'original el 2015-07-25. [Consulta: 25 juliol 2015].
# Siller

«Siller» té aquests significats:
* Silla, municipi del País Valencià.
* Siller o Selere, riu de l'Índia.
# Hemibarbus thacmoensis

Hemibarbus thacmoensis és una espècie de peix cipriniforme de la família dels ciprínids que es troba al Vietnam.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.